**ELŐTERJESZTÉS**

**Körmend Város Önkormányzat Képviselő-testülete**

 **2023. április 26-i ülésére**

**Tárgy: Kovatsik és Társai Temetkezési Bt*.* beszámolója a 2022.évről**

*Tisztelt Képviselő-testület!*

Az Önkormányzat kegyeleti közszolgáltatási feladataira szerződést kötött a Kovatsik és Társai Temetkezési Bt-vel. A szolgáltató megbízása alapján benyújtotta beszámolóját a 2022. évi munkájáról, melyet jelen előterjesztéshez csatolok.

Szolgáltató részletesen beszámol a 4 temetőben rendszeresen végzett feladatairól, a temetők üzemeltetésével kapcsolatos költségekről (kiadások, bevételek), Vállalkozó jelzi az üzemeltetéssel kapcsolatos gondokat.

Az önkormányzat folyamatosan végzi a központi temető bővítményének keleti oldalán a 86-os útról nyíló kapu és a ’legyező’ közötti terület földfeltöltését, durva tereprendezését, további sírhelyek kijelölése céljából. A szolgáltató minden évben jelzi, hogy a szabad sírhelyek számának bővítéséré és új parcellák megnyitására lenne szükség. A temető bővítményének tervezése ütemszerűen zajlik, az új keleti parcellák kiviteli terveinek (kertépítészeti, építészeti és közmű) elkészítése is zajlik. A kiviteli tervek alapján, a parcellák és úthálózat kivitelezéséig az önkormányzat új koporsós sírsorok létesítésére készíti elő a területet, a „Legyezőtől” keletre, a már 2020-ban szegéllyel kijelölt koporsós sírsorral párhuzamosan, attól keleti irányban lévő területrészen, szegély lerakásával, föld elegyengetésével. Az új urnasírok kijelölése folyamatos a már meglévő urnasír sorok folytatásában, a feltöltött területen. Így a 2023-2024-es évre a temetkezési közszolgáltatás biztosított.

Alsóberki, Felsőberki, Horvátnádalja és a központi temető ’Legyező’ részének növénypótlása 2022 áprilisában pályázati forrásból megvalósult, mind a 4 temetőben fasorok, szoliter fák, Alsóberki temetőben a kerítés mentén kúszónövények ültetése valósult meg.

2022 évben Horvátnádalja temetőben megvalósult a ravatalozó külső belső felújítása.

A központi temető bővítésének tervezését, és kivitelezését a területi adottságok és igények figyelembevételével ütemeztük.

 Kérem Tisztelt Képviselő-testületet, hogy a szolgáltató beszámolóját elfogadni szíveskedjenek.

Határozati javaslat

Körmend Város Önkormányzat Képviselő-testülete a Kovatsik és Társai Temetkezési Bt 2022.évi beszámolóját megismerte, és elfogadja az abban foglaltakat.

**Körmend, 2023. április 20.**

 Bebes István

 polgármester